CELEX: C2006/212/16
Language: et
Date: 2006-09-02 00:00:00
Title: Kohtuasi C-241/06: Eelotsusetaotlus, mille esitas Hanseatisches Oberlandesgericht 30. mail 2006  — Lämmerzahl GmbH versus Freie Hansestadt Bremen

2.9.2006   
            
            
               ET
            
            
               Euroopa Liidu Teataja
            
            
               C 212/10
            
         Eelotsusetaotlus, mille esitas Hanseatisches Oberlandesgericht 30. mail 2006 — Lämmerzahl GmbH versus Freie Hansestadt Bremen
   (Kohtuasi C-241/06)
   (2006/C 212/16)
   Kohtumenetluse keel: saksa
   Eelotsusetaotluse esitanud kohus
   Hanseatisches Oberlandesgericht
   Põhikohtuasja pooled
   
      Hageja: Lämmerzahl GmbH
   
      Kostja: Freie Hansestadt Bremen
   Eelotsuse küsimused
   
               1.
            
            
               Kas nõukogu 21. detsembri 1989. aasta direktiiviga 89/665/EMÜ riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta, mida on muudetud nõukogu 18. juuni 1992. aasta direktiiviga 92/50/EMÜ, millega kooskõlastatakse riiklike teenuslepingute sõlmimise kord (1), eelkõige selle artikli 1 lõigetega 1 ja 3 on kooskõlas see, et kui pakkujal puudub põhimõtteliselt võimalus kontrollida pakkumismenetluses tehtud tellija otsust, kuna pakkuja ei ole oma süül esitanud vaidlustust siseriiklikus õiguses selleks ettenähtud tähtaja jooksul pakkumismenetluse rikkumise kohta, mis
               
                           a)
                        
                        
                           puudutab valitud pakkumismenetluse liiki
                           või
                        
                     
                           b)
                        
                        
                           riigihanke maksumuse määramise õigsust (maksumus on ilmselt valesti määratud või maksumuse määramine ei ole piisavalt läbipaistev)
                           ja õigesti määratud või määratavate riigihanke maksumuse alusel oleks pärast võimalik kontrollida teisi pakkumismenetluse rikkumisi, mille — kui vaadelda neid eraldi — vaidlustamise võimalus ei ole välistatud?
                        
                     
         
               2.
            
            
               Kas riigihanke maksumuse määramiseks oluliste andmete osas tuleks hanketeates kehtestada erinõuded, selleks et riigihanke maksumuse määramist puudutavate pakkumismenetluse rikkumiste põhjal võiks järeldada, et õiguskaitse on põhimõtteliselt välistatud, isegi kui õigesti määratud või määratav riigihanke maksumus ületab vastavat piirmäära?
            
         
      (1)  EÜT L 209, lk 1; ELT eriväljaanne 06/01, lk 322.